NewDelhi : बैंकों के नॉन परफॉर्मिंग ऐसेट्स के संबंध में संसदीय समिति को भेजे गये अपने नोट में रिजर्व बैंक के पूर्व गवर्नर रघुराम राजन ने कहा है कि बैंकों के अधिक नॉन परफॉर्मिंग ऐसेट्स (एनपीए) के लिए बैंकर्स और आर्थिक मंदी के साथ फैसले लेने में यूपीए व एनडीए सरकार की सुस्ती जिम्मेदार है. रघुराम राजन ने संसदीय समिति को यह भी बताया कि सबसे अधिक बैड लोन 2006-2008 के बीच दिये गये. बता दें कि वर्तमान समय में एनपीए समस्या पर सरकार और विपक्ष दोनों एक दूसरे पर हमलावर है. प्रधानमंत्री मोदी एनपीए के लिए यूपीए सरकार को जिम्मेदार ठहरा रहे हैं, तो कांग्रेस अध्यक्ष राहुल गांधी मोदी सरकार को घेर रहे हैं.